cyanic-selkie/wikianc huggingface dataset:
Скорпија
Морфологија
Скорпиите имаат помеѓу три и шест пара на прости очи сместени околу нивниот карапакс, давајќи им можност за гледање во повеќе насоки, како и пар на сложени очи кои се ориентирани кон напред. Меѓутоа, многу скорпии имаат слаб вид, а некои се и слепи.
Однесување
Скорпиите се многу издржливи животни. Тие можат да се вратат во живот по смрзнување од неколку недели, а исто така преживуваат и потопување за време од два дена. Некои видови, пак, можат да издржат без храна и до една година. Скорпиите се и долговечни животни (некои достигнуваат и 30 години). Некои видови можат да произведат шуштечки звук со помош на триењето на нивните клешти од нозете. Сите скорпии се ловци и можат да детектираат слетување на бумбар или треперење на крила од еден инсект на растојание од повеќе од 1 m, но повеќето видови претпочитаат да го чекаат пленот пред да го нападнат.
ФК Порто
ФК Порто е еден од најуспешните португалски фудбалски клубови во интернационални рамки со освоени 7 титлули, и втор најуспешен клуб во Португалија со освоени 64 титули.
Во земјата Порто го држи рекордот од 5 титули по ред во Португалската Премиера, а лигата ја има освоено вкупно 25 пати. Португалскиот Куп клубот го има освоено 20 пати, а Португалскиот Супер Куп 18 пати. Порто заедно со ФК Бенфика се единтвените 2 тима во Португалија кои успеале да останат непоразени во цела една сезона од 30 натпревари. Порто тоа го отствари во сезоната 2010/11 која ја завшри на првото место со 27 победи и 3 нерешени натпревари.
На меѓународна сцена, ФК Порто е многу успешен клуб, со национален рекорд од 7 титули: Европскиот Куп во сезоната 1986/87, Интерконтиненталниот Куп во 1987, и УЕФА Супер Купот исто така во 1987 година со што станал еден од малкуте фудбалски клубови со освоени 3 меѓународни титули а единствен во Португалија, потоа во сезоната 2002/03 го освоил Уефа купот (единствена титула на Португалија во Уефа купот), во сезоната 2003/04 ја освоил Лигата на Шампионите (единствена титула на Португалија во Лигата на Шампионите), во 2004 го освоил Интерконтиненталниот Куп, како и во сезоната 2010/11 Уефа Европа Лигата) (единствена титула на Португалија во Уефа Европа Лигата).
Историја
ФК Порто е основан во 1893 од страна на винскиот трговец Антонио Николау де Алмеида.
Прекарот на ФК Порто "Dragões" (змејови), како и името на стадионот "Estádio do Dragão" (стадионот на змејот) се поврзани со грбот на клубот. Сè до 1922 амблемот на клубот бил син фудбал со бели букви FCP. Таа година еден од играчите на клубот предложил амблемот да претставува комбинација од амблемот на клубот и грбот на градот Порто во тоа време.
1984 Купот на победниците на куповите
Кога на чело на претседателското место во Порто седнал Пинто да Коста, Порто немал никакви успеси на меѓународни рамки, но тоа брзо се сменило. Првото финале клубот го играл во сезоната 1983/84 во Купот на победниците на куповите против Јувентус кое го загубил со 2:1. Таа година тренер на тимот бил португалецот Хозе Марија Педрото.
1987 Европскиот Куп
Три години подоцна, тимот предводен од страна на португалецот Артур Хорхе, наследникот на Хозе Марија Педрото доаѓа до својот прв европски трофеј триумфирајќи во Европскиот Куп 2:1 во возбудлив натпревар против Баерн Минхен.
Европскиот Куп и Интерконтиненталниот Куп
Истата сезона Порто го освоил Европскиот Супер Куп победувајќи го ФК Ајакс и Интерконтиненталниот Куп против уругвајскиот ФК Пењарол и станал првиот португалски клуб со европски трофеј.
1988-2002
Од 1988 до 2002 година Порто бил просечен клуб во европските купови и не успевал да стигне повеќе од шеснаесетфиналињата. Исклучок била 1994 година кога клубот стигнал до полуфиналето од Лигата на Шампионите каде во еден натпревар загубил убедливо 3:0 од Барселона на Камп ноу.
2003 Победници на Купот на УЕФА
Предводен од палката на Жозе Мурињо, Порто успеал да стигне до финалето на Уефа купот во сезоната 2003/04 каде го совладал шкотскиот Селтик so 3:2. Оваа сезона се смета за една од најуспешните сезони во историјата на Порто, бидејќи освен трофејот од Уефа купот клубот ги освоил и Португалксата премиера и Португалскиот Куп.
Истата сезона Порто играл и во финалето на Супер Купот на УЕФА каде што загубил 1:0 од Милан.
2004 Шампиони на Европа по вторпат
По стартнот пораз во групната фаза од Реал Мадрид никој не очекувал дека Порто ќе стигне далеку во Лигата на Шампионите. Но по овој пораз Порто не загубил ниту еден натпревар во Лигата на Шампионите. Во групата F клубот завршил пред Олимпик Марсеј и пред ФК Партизан, а пред Порто бил само Реал Мадрид. Во осминафиналето Порто играл против Манчестер Јунајтед елиминирајќи го со вкупни 2:1. Во четвртфиналето Порто играл против ФК Лион елиминирајќи го со резултат 4:2 благодарение на победата на домашен терен од 2:0. Полуфиналето на Порто му го донесува шпанскиот Депортиво Ла Коруња каде во изедначени два натпревари Порто успеал да слави со вкупни 1:0 победувајќи го Депортиво Ла Коруња на негов терен. Во финалето Порто го победил францускиот Монако со чисти 3:0. Оваа победа за Порто значела освојување на Лигата на Шампионите по вторпат.
Истата сезона Порто играл и во финалето на Супер Купот на УЕФА каде што загубил 2:1 од Валенсија.
2011 Победници на УЕФА Европа Лигата
Во сезоната 2010/11 Порто на чело со тренерот Андре Виљаш-Боаш, ја освоил Уефа Европа Лигата. Ова финале ќе биде запишано во историјата како прво финале помеѓу два португалски тима (помеѓу Порто и ФК Брага). Во финалето Порто славел со резултат 1:0 со голот на колумбискиот напаѓач Радамел Фалкао. Ова за Порто претставувало втора победа во Уефа Европа Лигата откако првата победа ја отсварил во сезоната 2003/04.
Оваа сезона била доста успешна за Порто бидејќи клубот ги освоил и Португалската Премиера и Португалскиот куп.
Во финалето на Супер Купот на УЕФА Порто загубил 2:0 од Барселона.
Стадион
Порто своите домашни натпревари ги игра на стадионот Драгао во Порто. Стадиoнот е изграден во 2003 како замена за стариот стадион на Порто, како и за место на одржување на ЕУРО 2004. Стадионот е со капацитет од 50,399 седишта и свечено бил отворен на 16 ноември 2003 година.
Изградбата на стадионот започнала кон крајот на 2001 година а завршен е во ноември 2003 година. Стадинот го дизајнирал португалскиот архитект Мануел Салгадо, а изградбата чинела 97,755,318 евра, од кои 18.430.956 евра биле дадени од јавни извори. За да би се осигурале трошоците за изградба, секоја од трибините носи име на спонзор: "Електрани на Португалија" (јужна трибина), "TMN" и "SAPO" (источна трибина), "Португалија Телеком" и "MEO" (западна трибина) и "Кока-Кола" (северна трибина). Гостинските навивачи се сместуваат во левиот агол на северната трибина, додека пак навивачките групи на Порто (SuperDragões и Colectivo Ultras 95) имаат своја трибина, иако првично двете групи се наоѓале на јужната трибина.
Порто Б
Порто Б е вториот тим на Порто. Тие се натпреваруваат Лига Про, втората лига по ранг во Португалија.
ФК Порто како компанија
Откако станал компанија во 1998 година, ФК Порто организирал неколку компании сателити на главната компанија, поради подобрување на работата на клубот.
Отилија
Отилија е романска поп пејачка.Позната под прекарот Билионера.
Несмртоносно оружје
Несмртоносно оружје — оружје наменето да нанесе болка без да предизвика значителна повреда. Таквото оружје се користи од полицијата и исто така во борбени ситуации за ограничување на ескалација на конфликт каде што искористување на смртоносна сила е забранета или непожелна, каде што ангажманот бара минимални жртви или каде што политиката ја ограничува употребата на конвенционалните сили.
Чулејца
Чулејца позната и како Партизанска Пештера претставува втората најдолга пештера во јужниот дел од Македонија, после пештерата Бела Вода кај Демир Капија која е долга 955m. Таа се наоѓа на 150 метри од источниот брег на Тиквешкото Езеро, кај наоѓалиштето Горна Порта.
Според кажувањата на месните жители, во Чулејца се криеле партизаните за време на Втората светска војна, но само во првата просторија од влезот. Тие не успевале долго време да се задржат во пештерата бидејќи во неа се чувствувала силна миризба на амонијак од изметот на колониите лилјаци што живеат во неа. И при сегашните истражување спелеолозите пронашле свеж измет, што укажува дека Чулејца сè уште е населена со лилјаци. Чулејца настанала со необични процеси, бидејќи во пештерата има многу хаотично испревртени сливови од минерали и необични форми. Од влезот пештерата продолжува во неколку насоки. Спроти влезот има јама, а лево и десно од неа се редат големи сали полни со украси, ходници и канали. На неколку места има сталактити долги и по 15 метри. Салите се наоѓаат на неколку нивоа, а некои се една над друга. Најголемата сала е долга 50 метри, а на таванот на друга сала, пак, има отвор низ кој може да се влезе во неа.
Пентесилеја
Пентесилеја (грчки: Πενθεσίλεια = „онаа која предизвикува тагување“) — лик од старогрчката митологија, кралица на Амазонките. Таа била ќерка на богот на војната Арес и на кралицата на Амазонките, Отрепа, како и сестра на Хиполита, Антиопа и Меланипа. Според Квинт Смирнски, Пентесилеја ја убила сестрата Хиполита со копје додека ловеле елени. Оваа несреќа ѝ предизвикала на Пентесилеја голема тага, што посакувала да умре, но како Амазонка, таа морала да го стори тоа чесно и во битка. Затоа, лесно била убедена да се приклучи во Тројанската војна, борејќи се храбро на страната на бранителите на Троја. Таму, таа погинала од раката на Ахил.
Акајин (округ)
Аккајин е округ во Казахстан во покраината Северен Казахстан со центар град Смирново.
Егерсалок
Егерсалок е отворен басен и село (популација 2.311) се наоѓа во округот Хевес во североисточна Унгарија. Изворите даваат 68 °C. минерална вода од водоносен слој кој се наоѓа под вулканските планини Матра. Бањата се наоѓа 8 км западно од седиштето на округот Егер. Егерсалок лежи 133  километри од Будимпешта, во долината на реката Ласко, помеѓу масите Матра и Бик. До селото може лесно да се стигне преку автопатот М3.
Опис
Историските и географските асоцијации на Егерсалок ја направија омилената бања во Унгарија. Водите на подрачјето се користат од 1730-тите, иако тековната бања започнала да функционира само во 1961 година. Пред да влезат во спа базените, водата која се истура тече низ серија каскади што се поддржани и обрабени со травертин ; блескавиот минерал се преципитира од водата како што се поврзува со воздухот при атмосферски температури. Травертинот е локално наречен "сол", а каскадата на вода се нарекува "Солт Хил".
Базените на Егерсалок содржат вода богата со калциум, магнезиум и хидрокарбонатни минерали. Вкупно 17 отворени и затворени базени со вкупна површина на површина од 1.900 м². Во околните на изворите има борови дрвја, јаболкници и шумичка на буките за кои се познати блиските планини Бикк. Регионот расте виното Egri Bikavér, кое понекогаш се нарекува  „бикова крв“ на англиски јазик, а посетителите на бањата понекогаш уживаат во тероаристичкото искуство со капење во бањата и пиење на виното.
Бањата е физички поврзана со соседното бањско место Саларис и конференцискиот хотел. За не-гости, приемот се наплаќа во бањата. Дел од топлите извори се официјално потпишани и резервирани за натуристите.
Франц Буман
Франц Буман (24 октомври 1924 – 15 август 2005) - швајцарски алпски скијач. Тој се натпреварувал во машкиот слалом на Зимските олимписки игри 1952.
Дуќан на ул. „Илинденска“ бр. 66 (Прилеп)
'''Дуќан на ул. „Илинденска“ бр. 66''' — дуќан во Старата чаршија во градот Прилеп. Објектот е заведен како културно наследство на Македонија во списокот на заштитени добра на Министерството за култура.
Градови во Холандија
Околу 20% од жителите на земјата живеат во овие 5 региони.
Градови според бројот на жители
(п. = проценка)
410 п.н.е.
410 п.н.е. — година според општоприфатениот календар. Тоа била 410. година пред новата ера, 410. од првиот милениум п.н.е., 10. од 5 век п.н.е. и прва од 410-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5098 и 5099 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4340 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3350 и 3351 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 343.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 410 година се протега во 2226 и 2227, додека според второто гледиште, годината трае во текот на 2286 и 2287 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 133. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1063 и 1062 исламска година пред хиџра.
NGC 3866
NGC 3866 — спирална галаксија во соѕвездието Пехар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3866 се споменува и како NGC 3858, MCG -1-30-29.
Откривање
Објектот е откриен на 1880 година од страна на Ендрју Ејнсли Комон, со помош на рефлекторски телескоп, чијашто леќа имала пречник од 36 см.
Податоци од набљудување
Според морфолошката класификација на галаксиите, NGC 3866 е од видот Sa. Видливиот сјај со голо око изнесува 13,2 m, а оној во рамките на интервалот од минималната до максималната честота 14,1 m, додека површинскиот сјај изнесува 13,2 m/лм2. NGC 3866 има привидни димензии од 1,4' х 0,8'.
Астрономски податоци
Објектот е од епохата Ј2000.0. Положбениот агол на објектот е во износ од 56°.
Други поделби
Проучување на NGC 3866 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36621. Во рамките на атласот на длабокото небо, Уранометрија 2000.00, објектот припаѓа на групата означена со бројот 282; додека во Каталогот на основни ѕвезди (GSC) е групиран под бројот 5517. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1006.
Мирослав Лајчак
Мирослав Лајчак (Miroslav Lajčák; – словачки политичар и дипломат.
Животопис
Дипломирал право на универзитетот Коменски во Братислава. Студирал меѓународни односи на Државниот институт за меѓународно право во Москва. Студирал и на Европскиот центар „Џорџ Маршал“ за студии за безбедност во Гармиш-Партенкирхен во Германија.
Лајчак течно зборува англиски, германски, руски, бугарски, како и српски / хрватски / босански јазик.
Политичка кариера
Од 1999 до 2001 година, бил асистент на Едуарад Кукан, специјален пратеник на генералниот секретар на Обединетите нации за Балканскиот Полуостров. Помеѓу 2001 и 2005 година, Лајчак бил амбасадор во СР Југославија, Албанија и Република Македонија. Во 2006 година бил назначен за пратеник на Европската Унија за спроведување на Референдумот за независност Црна Гора.
Од 30 јуни 2007 бил на функцијата висок претставник за Босна и Херцеговина, каде го заменил Кристијан Шварц-Шилинг. На 16 декември 2007 година бил избран за „Личност на годината“ при изборот на дневниот весник „Независне новине“, а две недели подоцна, на 28 декември, ја добил истата титула во изборот на „Дневни аваз“.
На 26 јануари 2009 година, Лајчак станал министер за надворешни работи на Словачка. На таа позиција останал сè до 9 јули 2010 година. Во декември истата година, европската служба за надворешни работи го назначила за директор за Русија, Истокот и Западен Балкан.
Од 4 април 2012 година во владата на Роберт Фицо ги извршувал функциите заменик премиер и министер за надворешни работи на Република Словачка.
Од 12.09.2017 до 19.09.2018 година, Мирослав Лајчак бил претседател на Генералното собрание на Обединетите нации.
Љупчо Мирчовски
Љупчо Мирчовски (Русиново,,  – Танушевци, , ) бил македонски бранител, капетан во АРМ, учесник во воениот конфликт во Македонија во 2001 година. Загинал на 28 март 2001 кај Танушевци при налет на нагазна мина.
Живот, војната 2001 и смрт
Љупчо Мирчовски е роден на 19 октомври 1964 година во с. Русиново, Берово. Завршил воена академија во Белград 1987 година. Прво вработување во ЈНА во Загреб, потоа Приштина, а од 1 април 1992 година во АРМ во Скопје. Стаса до чинот капетан прва класа во хиерархијата на АРМ. Мирчовски беше Командант на Воената полиција кој на 28 март 2001 година бил извикан од состанок во корава соба во Генералштабот, а бил и со тогашниот Претседател на Р. Македонија Борис Трајковски пред Генералштабот пред да тргне, каде било одлучено токму тој да појде веднаш на Скопска Црна Гора - Рамно.
Командантот на Воената полиција Љупчо со група војници каде се упатил со војнички „пух“ и точно во 17 часот и 15 минути возилото на патот на Рамно нагазува на против тенковска мина поставена од страна на терористите на УЧК. На лице место животот го загубува капетанот Љупчо Мирчовски, додека останатите војници биле само повредени.
Во вечна црнина и тага Љупчо го остави своето семејство сопругата Надица и двете ќерки, како и родителите во Беровско каде е и неговиот вечен дом. Љупчо Мирчовски посмртно е одликуван со медал за храброст од Претседателот на Р. Македонија.
Когнитивна пристрасност
Когнитивната пристрасност или когнитивната предрасуда претставува систематсо отстапување од норма или рационалност во проценката, при што заклучоци за други луѓе и ситуации може да се извлечат на нелогичен начин. Поединци ја создаваат сопствената "субјективна општествена реалност" од нивната перцепција на влезните податоци. Формирањето на личната слика за реалноста, а не објективната реалност, влијае врз однесувањето на поединецот во општеството  Така, когнитивните пристрасности понекогаш може да доведат до перцептуално нарушување, до донесување на неточен заклучок, нелогично толкување или што во голема мера се нарекува ирационалност.
Некои когнитивни пристрасности се веројатно адаптивни. Когнитивните пристрасности можат да доведат до поефективни дејства во даден контекст.<font color="#0645ad"> Понатаму, когнитивните пристрасности овозможуваат побрзи одлуки кога навременоста е позначајна од точноста, како што е илустрирано во евристика. Други когнитивни пристрасности се нуспроизвод на ограничувањата во однос на обработка на информации од човекот, кои произлегуваат од недостаток на соодветни ментални механизми (ограничена рационалност) или едноставно од ограничен капацитет за обработка на информации.
Постојана еволуирачка список на когнитивни предрасуди е идентификувана во последните шест децении на истражување на човечкото расудување и донесување одлуки во когнитивните науки, социјалната психологија и економијата во однесувањето. Канеман и Тверски (1996) тврдат дека когнитивните пристрасности имаат ефикасни практични импликации во областите, вклучувајќи донесување на клинички одлуки, претприемништво, финансии и менаџмент.
Преглед
Пристрасностите произлегуваат од различни процеси кои понекогаш се тешки за разликување. Тие вклучуваат: Поимот когнитивни пристрасности беше воведен од страна на Амос Тверски и Даниел Канеман во 1972 година и произлезе од нивното искуство на бројчена неписменост на луѓето или неспособноста да се разјасни интуитивно со поголеми магнитуди. Тверски, Канеман и нивните колеги демонстрираа неколку реплицирачки начини на кои човечките одлуки се отстапуваат од теоријата за рационален избор. Тверски и Канеман ги објаснуваат човечките разлики во расудувањето и одлучувањето во однос на евристиката. Евристиката вклучува ментални кратенки кои обезбедуваат брзи проценки за можноста за неизвесна појава (Baumeister & Bushman, 2010, стр. 141). Евристиците се едноставни за пресметување на мозокот, но понекогаш се воведуваат и "тешки и систематски грешки" (Тверски и Канеман, 1974, стр. 1125)..
На пример, евристиката на претставителност се дефинира како тенденција да се "процени честотата или веројатноста" на појавата,според степенот на кој настанот "наликува на типичниот случај" (Baumeister & Bushman, 2010, стр. 141). "Линда Проблемот" ја илустрира претставителната евристика (Тверски и Канеман, 1983). На учесниците им беше даден опис на "Линда", што укажува на тоа дека Линда би можела да биде феминистка (на пример, се вели дека е загрижена за прашања поврзани со дискриминацијата и социјалната правда). Потоа беа прашани дали мислат дека Линда е поверојатно да биде "(а) банкарка" или "(б) банкарка и активна во феминистичкото движење". Мнозинството избра одговор (б). Оваа грешка (математички, одговорот (б) не може да има поголема веројатност од одговорот (а)) е пример за "заблуда за врска"; Тверски и Канеман тврдеа дека испитаниците избрале (б) бидејќи се чинело повеќе "претставително" или типично за лица кои би можеле да одговараат на описот на Линда. Претставителната евристика може да доведе до грешки како што се активирање на стереотипи и неточни пресуди на други (Haselton et al., 2005, стр. 726).
Видови
Пристрасности може да се разликуваат на повеќе димензии. На пример, Некои пристрасности ја рефлектираат мотивација на субјектот, на пример, желбата за позитивна слика за себеси која води кон егоцентрична пристрасност и избегнување на непријатна когнитивна дисонанца. Други пристрасности се должат на особениот начин на кој мозокот перцепира, формира сеќавања и пресудува. Оваа разлика понекогаш се опишува како "жешко размислување" наспроти "ладното размислување", бидејќи мотивираното расудување може да вклучи состојба на возбуда.
Меѓу "ладните" пристрасности , Фактот дека некои пристрасности ја рефлектираат мотивацијата, а особено мотивацијата да имаат позитивни ставови кон самите себе се должат на фактот што многу пристрасности се себе-служечки или себе-режирани (на пример, илузија на асиметричен увид, себе-служечка пристрасност). Постојат и пристрасности во тоа како субјектите ги оценуваат групите. Групите, во кои сметаат дека тие припаѓаат, ги оценуваат како поразновидни и "подобри" во многу аспекти, дури и кога тие групи се произволно дефинирани (пристрасност на припадник на група, предрасуда за хомогеност кај надворешни групи ).
Некои когнитивни пристрасности припаѓаат на подгрупата на внимателни предрасуди кои се однесуваат на зголемено внимание кон одредени стимули. На пример, покажано е дека луѓето зависни од алкохол и други дроги посветуваат поголемо внимание на стимулите поврзани со дроги.
Листа
Следново е список на најчесто проучувани когнитивни пристрасности :
Практичното значење
Многу социјални институции се потпираат на поединци за да направат рационални пресуди.
Режимот на регулирање на хартиите од вредност во голема мера претпоставува дека сите инвеститори дејствуваат како совршено рационални лица. Всушност, вистинските инвеститори се соочуваат со когнитивни ограничувања од предрасуди, евристички ефекти и кадрирање.
На пример, фер судење, бара поротата да ги игнорира ирелевантните одлики на случајот, соодветно да ги одмери релевантните одлики, да ги разгледа различните можности отворено и да се спротивставува на заблудите како што се апелирање на емоции. Различните предрасуди демонстрирани во овие психолошки експерименти сугерираат дека луѓето често ќе успеат да ги направат сите овие работи. Сепак, тие не успеваат да го сторат тоа на систематски, насочeни начини кои се предвидливи.
Когнитивните предрасуди се исто така поврзани со истрајноста на суеверието, со големите општествени прашања како што се предрасудите и тие исто така работат како пречка во прифаќањето на научното неинтуитивно познавање од страна на јавноста.
Шестаголник
Шестаголник — многуаголник со шест темиња и шест страни.
Правилен шестаголник
Правилниот шестаголник е шестаголник кај кого сите страни се со еднакви должини и сите внатрешни агли се еднакви.
Внатрешните агли на правилен шестаголник имаат по 120° (степени), а збирот на сите внатрешни агли на кој било шестаголник изнесува 720°. Како што е можно да се покрие рамнина со рамнострани триаголници или квадрати, и правилниот шестаголник ја има таа особина.
Пчелното саќе има основни елементи во облик на шестаголник токму затоа што таквата форма овозможува ефикасна и економична употреба на просторот и материјалот од кого е изградено.
Ако забележиме дека правилниот шестаголник е составен од 6 рамнострани триаголници, неговата површина ќе биде шест пати поголема од површината на рамностран триаголник и ако неговата страна е со должина a\,\!, ќе биде дадена со формулата:
Конструкција
Правилен шестаголник може да се конструира со помош на линијар и шестар. Следнава анимација ја илустрира чекор по чекор конструкцијата на правилен шестаголник која ја дал Евклид во своите „Елементи“.
Неправилни шестаголници
Секој шестаголник кој не е правилен се нарекува неправилен. Овој вид може да ги има следниве облици:
Литванија на Олимписките игри
Литванија, по прогласувањето на независност од Руското царство во 1918 година, ги испратиле своите спортисти за првпат на Летните плимписки игри 1924 година во Париз. Првично сакале да испратат 33 спортисти, но подоцна е одлучено да се ораничат на делегација од 13 фудбалери и двајца велосипедисти. удбалерите пристигнале во Париз еден ден пред да започнат игрите. Литванија првпат натапила на игрите на 25 мај 1924 година во 2:40 попладне кога се одиграл натпреварот меѓу Швајцарија и Литванија. Литванија изгубила со резултат 9-0 (4-0). Велосипедистите не можеле да ја завршат патеката од 188 км поради технички потешкотии.
На игрите во 1928 година Литванија имала 12 претставници за 4 спортови: 2 боксери, 4 велосипедисти 5 атлетичари и еден кревач на тегови. Јузас Винча го постигнал најдобриот резултат пласирајќи се на 5-7 место во боксување. Значаен натпреварувач со еврејско потекло бил и Александар Елјасеваш од Каунас Литванија.
На игрите во 1932 во Лос Анџелес, Калифорнија Литванија не учествувала поради економски потешкотии и политичките спорови поврзани со Националниот олимписки комитет. На игрите во 1936 во Берлин Литванија не била покаанета од страна на Германија поради спорната  Мемелланд/Клаипеда. Во 1940 година Литванија ја изгубила својата независност била окупирана од страна на СССР. По војната ливанците се натпреварувале како дел од Советската олимписка екипа. Од 1952 до 1988 година, 86 литванци учествувале на на Олимписките игри и освоиле 60 медали (57 на Летните и 3 на Зимските олимписки игри).
По независноста на Литванија во 1990 година, Литванија учествувала на сите Олимписки игри.
NGC 1787
NGC 1787 — расеано ѕвездено јато во соѕвездието Златна Рипка, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1787 се споменува и како ESO 85-SC31, in LMC.
Откривање
Објектот е откриен на 25 декември 1837 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1787 е од видот OCL. Видливиот сјај со голо око изнесува 10,9 m. NGC 1787 има само една позната привидна димензија, која изнесува 23'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 0 м 2 с, а неговата деклинација, односно висината на лакот на тој агол, - 65° 47' 42".
Други поделби
Проучување на NGC 1787 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 444; додека во Каталогот на основни ѕвезди (GSC) е групиран под бројот 8889.
Јазично оживување
Јазично оживување или јазична ревитализација е процес кој се спроведува од некоја организација, општествена или културна група, влада или политичка организација за оживување или зголемување на бројот на говорници на некој одреден јазик. Најчесто јазиците чиј број на говорници опаѓа се класифицирани како загрозени, мртви или исчезнати јазици. Во такви случаи, целта на јазичното оживување е да го зачува јазикот како средство за комуникација. Иако овој процес зависи од инволвираните страни или политичката и општествена околност, најчесто целта на овој процес е да се овозможи еден јазик да стане повторно активно зборуван. Овој процес е спротивен на јазичното изумирање. Добро познати примери за јазично оживување се хебрејскиот јазик, белорускиот јазик, корнишкиот јазик, манскиот јазик, шкотскиот јазик, ирскиот јазик итн.
Теорија
Јазичното оживување или обратната јазична замена била предмет на научно изучување од социолингвистите, меѓу кои и Џошуа Фишмен. Изучувањето се обидува да одреди до кој степен јазикот бил „дислоциран“ за да може да се одреди кој е најдобриот начин со кој би се оживеал јазикот.
Во тесна врска со ова е предлогот на Гилад Цукерман. Цукерман го предложил терминот „оживеана лингвистика“, која би била посебна јазична дисциплина. Овој модел се заснова на теоријата на јазичниот контакт. Оваа нова дисциплина би се занимавала со универзалните методи и механизми кои се потребни за оживување на еден јазик.
Модел за оживување
Моделот на Џошуа Фишмен за оживување на мртви јазици се состои од осум чекори. Според теоријата, особено внимание треба да се обрне во раната фаза на процесот и истата треба добро да се воспостави пред да се реализираат следните фази или чекори. Осумте чекори или фази на овој модел се:
Јазикот е така дизајниран да го води процесот директно кон целта. Губење на време и труд се појавува ако не се одвива постепено.
Фактори
Дејвид Кристал, во својата книга „Јазична смрт“, предлага шест фактори кои можат да помогнат при процесот на оживување. Еден јазик ќе стане сè позборуван ако:
Црква „Св. Ѓорѓи“ - Градешница
Свети Ѓорѓи – гробјанска црква во селото Градешница.
NGC 6215
NGC 6215 — спирална галаксија во соѕвездието Олтар, заведена во Новиот општ каталог на длабоконебесни тела.
Црква „Св. Ѓорѓи“ - Градешница
Местоположба
Црквата се наоѓа во источниот дел од селото.
NGC 6215
Објектот бил предмет и на други истражувања, па освен како NGC 6215 се споменува и како ESO 137-46, IRAS 16467-5854.
Откривање
Објектот е откриен на 9 јули 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Црква „Св. Ѓорѓи“ - Градешница
Историја
Бранислав Ристески од Институтот за старословенска култура во Прилеп во склоп на опсежни археолошки истражувања во периодот од 1990 до 1998 година открил дека на местото на коешто се наоѓаат денешните цркви „Св. Антониј“, „Св. Ѓорѓи“ и „Св. Спас“ од средината на II до крајот на III век постоел комплекс на римски вили. Местото на коешто денес се наоѓа црквата „Св. Ѓорѓи“ постоеле простории наменети за престој и производство. Од керамиката украсена со спирали којашто е вградена во фасадата на црквата се заклучува дека во селото Градешница има континуитет на живеење од праисториско време.
NGC 6215
Податоци од набљудување
Според морфолошката класификација на галаксиите, NGC 6215 е од видот Sc. Видливиот сјај со голо око изнесува 11,5 m, а оној во рамките на интервалот од минималната до максималната честота 12 m, додека површинскиот сјај изнесува 12,8 m/лм2. NGC 6215 има привидни димензии од 2,2' х 2'.
Црква „Св. Ѓорѓи“ - Градешница
Архитектура
Градбата на црквата е со правоаголна основа без апсида. Влезот се наоѓа на западната страна и во црквата се влегува преку дрвена врата. Десно од влезната врата, во самиот ѕид е вградена керамика којашто е украсена со спирали. Внатрешноста на црквата не е зографисана и во неа се наоѓаат бројни икони. Објектот е изграден од камен и од тули, а покриен е со кров од ќерамиди.
NGC 6215
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 51 м 7 с, а неговата деклинација, односно висината на лакот на тој агол, -58° 59' 35"". Положбениот агол на објектот е во износ од 78°.
Други поделби
Проучување на NGC 6215 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 59112. Во рамките на атласот на длабокото небо, Уранометрија 2000.00, објектот припаѓа на групата означена со бројот 433; додека во Каталогот на основни ѕвезди (GSC) е групиран под бројот 8725. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Црква „Св. Ѓорѓи“ - Градешница
Архитектура
Во дворот на црквата има помошен објект и гробишта.
Вуковарска Ада
Вуковарска Ада (Vukovarska ada / Вуковарска ада) ― спорен остров односно средорек на реката Дунав. Се наоѓа во близина на градот Вуковар, Хрватска.
Во 2004 година Србија и Црна Гора во голема мера ја повлекла својата војска од островот, но полицијата целосно ја презела граничната контрола во 2006 година.
Во 2006 година, плажите на островот беа отворени за јавноста за прв пат по војната. Островот го одржува вуковарското Спортско рекреативно друштво Дунав. На хрватските граѓани, за прв пат по 16 години, им било дозволено на островот без пасоши или гранични дозволи. Овој граничен режим се применува во текот на летните месеци (до 15 септември) од 7 до 20 часот.
Еден дел од мировните договори бил краткорочниот договор дека Хрватска ќе го контролира западниот дел, а СР Југославија (Србија) источниот дел на Дунав. Службениот српски став е дека мислењето на Бадентеровиот арбитражен комитет е неважечко и дека овој краткорочен договор меѓу Хрватска и Србија треба да биде идната граница меѓу државите, така што Вуковарската Ада е дел од Србија бидејќи е поблиску до српскиот брег.
Во изјава за хрватскиот дневен весник „Novi list“ во февруари 2012 година, тогашниот претседател на Хрватска, Иво Јосиповиќ, рекол дека на двете земји им треба флексибилно решение за граничните спорови на реката Дунав, кое ќе биде комбинација од решенијата предложени од двете земји. Хрватскиот претседател рекол дека какво и да е усвоеното решение, би било добро Вуковарската Ада на крајот да остане на хрватската страна на границата.
Хавајски јазик
Хавајски јазик (‘Ōlelo Hawai‘i) — австронезиски јазик кој се нарекува по островот Хаваи, кој е најголем во северниот Тихи Океан. Хавајскиот, заедно со англискиот е службен на Хаваите и во делови на САД. Кралот Камехамеха III го воспоставил хавајскиот како уставен јазик во 1839 или 1840.
Фабио Фелине
Фабио Фелине (Fabio Felline; р. во ) — италијански професионален друмски велосипедист, кој вози за UCI World Tour екипата.
Кариера
Во 2010, Фелине настапил првпат на некоја голема трка на Тур де Франс за екипата. Тој бил најмладиот натпреварувач на трката во таа година. Во 2012, Фелине го освоил полукласик во Италија, Џиро дел’Апенино. Бил најдобар во спринтот во група од 20 возачи.
По две сезони со, Фелине ја напуштил екипата на крајот на сезоната 2013 и му се приклучил на. На крајот на март 2015 година, Фелине ја освоил својата прва трка со новата екипа, краток поединечен хронометар на Критериум Интернасионал. Во април ја освоил втората етапа на Трката околу Баскија во масовен спринт пред Мајкл Метјус по претходната ридеста етапа.
Распоред на резултатите на големите трки
СО = се откажал; — = не учествувал
Ватикан
Ватикан, или обично познат под името Ватикански Град (Status Civitatis Vaticanae, Stato della Città del Vaticano), познат и како Светиот Град - е најмалата независна држава на светот и по површина и по население. Површината на Ватикан изнесува 44 хектари. Ватикан е седиште на папата, кој претставува поглавар на Римокатоличката црква, бискуп на градот Рим и изборен монарх на Ватикан. Папата од своја страна е на доживотна функција и тој ги избира кардиналите. Технички, папата е апсолутен монарх, а тоа значи дека ги има во целост законодавната, извршната, судската и црковната власт во Ватикан. Папата е единствениот апсолутен монарх во Европа. Сегашниот папа на Ватикан е Папата Франциск, роден како Хорхе Марио Бергољо.
Папската Држава
Папската Држава (ит. Stato della Chiesa vannila) италијанската држава која постоела од 756 до 1870 година. Пипин Малиот во средината на 8 век освоил голем дел од северна Италија, и просторот на бившиот равенски егзарх му го поклонил на папата. Карло Велики во 781 година ја кодификувал територијата на која папата има суверенитет. Територијата го опфаќала Рим, но и околните Равена, Пентаполис, Војводството Бенвенто, Тоскана, Корзика, Ломбардија и уште некои градови. Во првите три века од постоењето на папската држава, папата ја немал делотворната контрола на целата држава, а и не било јасно дали папската држава била независна од Римското Царство. Во периодот на ренесансата, територијата на папската држава се проширила најмногу и тоа под водство на папата Александар VI и Јулиј II. Папата во тој период станал еден од најважните италијански владари во светот. Во периодот од 1796-1800 и 1808-1814, француската револуционарна армија папската држава ја претворила во Римска република, а подоцна во дел од Франција. Италијанските национални револуционери во 1849 година прогласиле Римска република, папата Пиј IX побегнал од Рим. Француските трупи, Наполеон Бонапарт ги поразил револуционерите и го вратил папата на власт.
Обединувањето на Италија
Папскиот суверенитет во Рим го штителе француските војски. Но, кога во 1870 година избувнала француско-пруската војна, трупите се повлекле од Рим, а Италија ѝ објавила војна на папската држава и го освоила Рим. Папата Пиј IX се повлекол во својата резиденција и се прогласил за заробен. Подоцна, 1929 година папата Пиј XI формално се одрекол од поседот на папската држава и го потпишал Латеранскиот договор на 11 февруари 1929 година со Италија, која формирала град држава, Ватикан, која постои и до ден денешен.
Географија
Ватикан, еден од европските микроградови-држави, е расположен во западниот централен реон во Рим, неколку метри западно од реката Тибир. Неговите граници (3,2 км или 2 милји во целост опкружена од Италија) се направени многу смислено сè со цел да се заштити папата од надворешни влијанија. Ватиканската клима е иста како и римската средоземна клима, со повремени врнежи во периодот од септември до октомври, додека од мај до август е многу потопло.
Население, јазик и религија
Некаде околу 890 жители живеат во внатрешноста на ватиканските ѕидини. Граѓаните на Ватикан се обично клерици, високи службеници, монаси, како и Швајцарската гарда која е доброволна воена организација која го обезбедува Ватикан.
Знамето на Ватикан
Знамето на Ватикан претставува квадрат со две вертикални обоени полиња: жолто и бело. Врз белиот дел се вметнати вкрстените клучеви на Свети Петар и папската тијара.
Знамето било прифатено на 7 јуни 1929 година. Истата година папата Пиј XI го потпишал и договорот со Италија за конечно решавање на прашањето за папската држава.
Урош Ѓурѓевиќ
Урош Ѓурѓевиќ (роден на 2 март 1994 година), попознат како Ѓука, од 2021 година е црногорски професионален фудбалер (во 2021 година го земал црногорското државјанство) кој настапува на позицијата како напаѓач. Моментално игра во шпанскиот клуб Спортинг од Хихон. Тој е роден во Србија, настапувал за репрезентацијата на Србија во помладите генерации, но сега ја претставува репрезентацијата на Црна Гора.
Почетните години
Ѓурѓевиќ ги направил своите први фудбалски чекори во клубот на Обреновац 1905 година, пред да се приклучи на младинскиот состав на Црвена ѕвезда од Белград. Краток период настапувал и за тимот на ОФК Белград, пред да се приклучи на младинската екипа на фудбалскиот тим на Рад.
Рад
Ѓурѓевиќ својот прв натпревар за сениорскиот тим на Рад го одиграл на 28 август 2011 година, додека тренер бил во клубот Славко Петровиќ. Влегол во игра како замена за Лука Миливојевиќ во поразот од екипата на Слобода од Ужице на домашен терен со резултат од 1:2. Урош се појавил на вкупно седум лигашки натпревари во својата дебитантска сезона, исклучиво како играч од клупата. На 17 ноември 2012 година, Ѓурѓевиќ го постигнал својот прв сениорски гол за екипата на Рад, обезбедувајќи му победа на својот тим со резултат од 1:0 на домашен терен против екипата на Хајдук од Кула. Постигнал вкупно девет првенствени гола во сезоната 2012-13, под раководство на Марко Николиќ, помагајќи му на неговиот тим на крајот на сезоната да заврши на средината од табелата. И покрај бројните шпекулации за време на летниот преоден рок во 2013 година, Ѓурѓевиќ на крајот останал во редовите на популарните Градежници до крајот на годината.
Витезе
Во јануари 2014 година, Ѓурѓевиќ заминал за холандскиот клуб Витесе и веднаш го добил дресот со број 9. Тој својот прв натпревар во Ередивизија го одиграл на 7 февруари 2014 година, влегувајќи како замена во 88та минута за играчот Лукас Пиазон. Тој натпревар завршил со нерешен резултат од 0:0 на домашен терен со екипата на АДО Ден Хаг. До крајот на Ередивизијата 2013–14, Ѓурѓевиќ одиграл уште вкупно пет натпревари, влегувајќи во сите тие како замена, но не постигнал ниту еден гол.
На 30 јули 2014 година, Ѓурѓевиќ го постигнал последниот гол за тимот на Витезе во пријателскиот натпревар со тимот на Челзи кој завршил со резултат од 1:3. До крајот на сезоната се борел да ја освои стартната напаѓачка позиција во тимот. Во сезоната 2014-15, и покрај тоа што редовно постигнувал голови не успеал да се наметне кај својот тренер. На 1 февруари 2015 година, две минути откако го заменил Бертранд Траоре, Ѓурѓевиќ го постигнал единствениот гол во 85 минута за победа на тимот на Витесе со 1:0 над големиот Ајакс. Голот бил спореден со оној на Денис Бергкамп против Њукасл Јунајтед од 2002 година.
Откако настапил на два натпревари на почетокот на сезоната 2015-16, Ѓурѓевиќ го раскинал договорот со клубот на Витесе со заедничка согласност. Тоа се случило на 14 август 2015 година.
Палермо
На 18 август 2015 година, Ѓурѓевиќ потпишал договор со италијанскиот клуб Палермо. Својот прв натпревар во Серија А го одиграл на 13 септември 2015 година постигнувајќи го израмнувачкиот гол во 88 минута откако влегол во игра од клупата за резерви. Натпреварот завршил нерешено со резултат од 2.2 на домашен терен со екипата на Карпи. За жал, на 19 септември 2015 година во неговиот втор настап за Розовите, Ѓурѓевиќ го скршил зглобот на натпреварот против Милан на стадионот Сан Сиро. Тој се вратил на терените на 12 декември 2015 година, кога бил заменет на полувремето од Алберто Џилардино. Натпреварот завршил со победа и резултат од 4:1 над екипата на Фросиноне. Дуелот се одиграл на стадионот Ренцо Барбера. На 7 февруари 2016 година, Ѓурѓевиќ го постигнал својот втор гол во Серија А. Го постигнал израмнувачкиот гол во нерешениит натпревар од 2:2 против екипата на Сасуоло. Одиграл вкупно 14 лигашки натпревари и постигнал два гола во сезоната 2015-16.
Сезона 2016-17
На 22 август 2016 година, Ѓурѓевиќ се вратил во својата татковина и потпишал тригодишен договор со екипата на Партизан. Првиот натпревар го имал на 27 август, влегувајќи како замена во второто полувреме за Валери Бојинов во победата од 4:0 на домашен терен над неговиот поранешен клуб екипата на Рад. На 21 септември, Ѓурѓевиќ ги постигнал своите први два гола за Партизан во победата од 3:1 во Купот на Србија над екипата на Напредак од Крушевац. Својот прв гол во лигашки натпревар го постигнал на 2 октомври во победата на домашен терен со 3:1 над составот на Младост од Лучани. На 11 декември, Ѓурѓевиќ постигнал хет-трик и го предводел Партизан до победа од 3:1 на гостувањето кај екипата на Чукарички. На тој натпревар го постигнал најбрзиот гол во лигата по само 10 сеунди од почетокот. На 4 март 2017 година, Ѓурѓевиќ го постигнал својот прв гол во белградското дерби, погодувајќи со глава по центаршутот на Мирослав Вулиќевиќ во 88 минута. Тој натпревар одигран на гостински терен завршил нерешено со резултат од 1:1. Седум пати успеал да постигне гол во наредните шест натпревари. На крајот на сезоната бил најдобар стрелец во лигата со вкупно 24 гола. Овој резултат го делел со својот соиграч Леонардо. На крајот на сезоната Партизан ја освоил титулата во Србија. Неговите настапи, исто така, му донеле награда за играч на сезоната во лигата и избор во Тимот на сезоната на тоа натпреварување. Во вториот дел од сезоната, Ѓурѓевиќ постигнал уште два гола, но овојпат во Купот на Србија. Таа сезона екипата на Партизан ја освоил двојната круна.
Сезона 2017-18
На 11 јули 2017 година, Ѓурѓевиќ го постигнал својот прв гол во натпреварувањата на УЕФА, претворајќи го пеналот во победа од 2:0 на домашен терен над составот на Будуќност од Подгорица. Тоа бил прв натпревар од второто квалификациско коло на Лигата на шампионите. Подоцна, на 22 јули 2017 година постигнал гол на отворањето на лигата против тимот на Мачва од Шабац. Натпреварот завршил со резултат од 6:1 за екипата на Партизан. На 2 август, Ѓурѓевиќ постигнал израмнувачки гол во 85 минута за да му донесе нерешен резултат од 2:2 против екипата на Олимпијакос во реваншот од третото квалификациско коло во Лигата на шампионите. Екипата на Партизан била победена со вкупен резултат од 3:5. Подоцна по испаѓањето од Лигата на шампионите Ѓурќевиќ му помогнал на тимот да стигне до групната фаза од Лига Европа откако постигнал гол во победата од 4:0 на гостувањето кај екипата на Видеотон, во реваншот од плеј-офот на тоа натпреварување.
Спортинг Хихон
На 21 август 2018 година, Ѓурѓевиќ преминал во Шпанија и му се приклучил на тимот од Сегунда Дивизион, Спортинг од Хихон. Бил најскапиот трансфер во историјата на клубот, за проценета сума од 2,5 милиони евра.
На 11 октомври 2020 година, откако постигнал три гола во првите три натпревари од сезоната, Ѓурѓевиќ бил прогласен за играч на месецот септември во Сегунда дивизион лигата.